Henricus Haslinde
Henricus (Theod. Heinrich) Haslinde (natus 21 Maii 1881, mortuus 26 Novembris 1958 oppido Marquartstein (Bavaria)) vir publicus Germaniae et sodalis factionis Centri fuit.

 Iuventus et munus 
Haslinde, postquam maturitatem adeptus est, Heidelbergae, Monachii, Lutetiae atque Berolini iurisprudentiae et rebus publicis studebat. Ab anno 1903 minister publicus iustitiae Borussiae laboravit atque 1909 doctor promotus est. Anno 1913 administrator pro tempore pagi Arnsberg factus est. Annis 1914 - 1916 miles Bello Orbis Terrarum I interfuit et deinde praeses pagi (Theod. Landrat'') Arnsberg nominatus est.

Cursus honorum 
Annis 1917 - 1919 et 1921 - 1925 Haslinde, qui sodalis Centri factionis fuit, legatus dietae provinciae Vestfaliae erat. Annis 1922 - 1926 praeses regionis Monasterii erat. Tum Administer Imperii Victus et Agriculturae in consilio ministrorum Luther II nominatus est et officium et in consilio ministrorum Marx III tenuit. Mense Decembri 1927 cum aliis administris dimissus est, cum foedus regendi finitum esset.

Post cursum honorum 
Deinde iterum administrator pagi Arnsberg factus est. Cum 1933 Nazistae Germaniae rerum potiti sunt, Haslinde dimissus est et e vita publica se recessit. Anno 1941 voluntarius miles Belli Orbis Terrarum II factus est et anno 1943 graviter sauciatus est. Post bellum vitam publicam victoribus Americanis ei oblatam recusavit.

Nexus externi 
 Curriculum vitae breve Tabularii Foederalis Germaniae

Nati 1881
Alumni Universitatis Heidelbergensis
Alumni Universitatis Monacensis
Alumni universitatum et scholarum Parisiensium
Alumni universitatum et scholarum Berolinensium
Administri Imperii Victus et Agriculturae (Germania)
Mortui 1958